ร้าน D Milk สาขานี้อยู่หลัง มช เลยร้านอาหารอีสานและร้านไม่จำเจมาจะเจอป้ายร้านเด่นเลย ตัวร้านทาสีเขียวสังเกตได้ง่าย หน้าร้านมีที่นั่งประมาณ 3 โต๊ะ โต๊ะละ 2-4 ที่นั่ง เป็นสาขาที่ตัวร้านจะเล็กกว่าสาขาอื่นๆ ทำกันหน้าร้านรอรับได้เลย เมนูก็เหมือนกันทุกสาขา ตัวร้านเปิดทุกวัน 11.00 - 24.00 น มาร้านครั้งนี้เลยสั่งนมหางชา แก้วละ 20 บาท เป็นเมนูไม่กี่อย่างที่ราคาถูกสุดในร้านแล้ว รสชาติต้องบอกว่าหวานนำเหมือนกับหลายๆเมนูที่เคยกิน ไม่ใช่แค่หวานธรรมดาแต่หวานเอามากๆ มันนมกลางๆ ไม่แนะนำเท่าไหร่นักสำหรับคนไม่กินหวาน กินมาหลายเมนูแล้วก็หวานนำเด่นตลอดเลย ถ้ามาร้านนี้จะแนะนำให้มาลองไมโลดิบกันมากกว่า